ՀՀ Ազգային ժողովի 2018թ. դեկտեմբերի 9-ի արտահերթ ընտրությունների նախընտրական և հետընտրական ժամանակահատվածը գնահատելու նպատակով` «Ականատես» դիտորդական առաքելությունը մեկնարկում է ընտրական գործընթացների երկարաժամկետ դիտարկումը: Ս.թ. նոյեմբերի 5-ից սկսած 36 երկարաժամկետ դիտորդներ հանրապետության 38 ընտրատարածքներում դիտարկելու և գնահատելու են ընտրությունների վարչարարությունը, ընտրողների ցուցակների պատշաճությունը, թեկնածուների և կուսակցությունների (կուսակցությունների դաշինքների) շտաբների գործունեությունը, նախընտրական քարոզչությունը, վարչական ռեսուրսի չարաշահումը, վերահաշվարկը, բողոքների քննությունը և ընտրական գործընթացի այլ բաղադրիչներ: